ମା' ଯେବେ ବୋଝ ହୁଏ\nଝାରସୁଗୁଡ଼ା ଅଫିସ,୪।୧୨- ରବିବାର ସକାଳେ ଝାରସୁଗୁଡ଼ା ଷ୍ଟେଶନରେ ଠିଆ ହୋଇଥିବା ଏକ ପାସେ\nମା' ଯେବେ ବୋଝ ହୁଏ\t December 4th, 00:00 AM December 4th, 00:00 AM\nଝାରସୁଗୁଡ଼ା ଅଫିସ,୪।୧୨- ରବିବାର ସକାଳେ ଝାରସୁଗୁଡ଼ା ଷ୍ଟେଶନରେ ଠିଆ ହୋଇଥିବା ଏକ ପାସେଞ୍ଜର ଟ୍ରେନ୍ରୁ ଜଣେ ବୃଦ୍ଧାଙ୍କୁ ଠାବ କରିଛନ୍ତି ଜଣେ ରେଲୱେ କର୍ମଚାରୀ। ଉଦ୍ଧାର ପରେ ସ୍ବାଭିମାନ ଗୃହ କର୍ତ୍ତୃପକ୍ଷ ଓ ଷ୍ଟେଶନ କର୍ମଚାରୀଙ୍କ ସହାୟତାରେ ତାଙ୍କୁ ଝାରସୁଗୁଡ଼ା ମୁଖ୍ୟ ଚିକିତ୍ସାଳୟରେ ଭର୍ତ୍ତି କରାଯାଇଛି। ମହିଳା ଜଣକ ହେଲେ ବେଲପାହାଡ଼ର ଇନ୍ଦିରା ମେହେର (୫୨)। ଇନ୍ଦିରାଙ୍କ ସମ୍ପର୍କୀୟ ନିଜ ମୁଣ୍ଡରୁ ବୋଝ ହାଲ୍କା କରିବା ପାଇଁ ତାଙ୍କୁ ଟ୍ରେନ୍ରେ ଛାଡି ଚାଲିଯାଇଥିବା ଅଭିଯୋଗ ହୋଇଛି। ଯଦି ଘଟଣାଟି ସତ୍ୟ ହୋଇଥାଏ, ତେବେ ନିଜ ରକ୍ତ ସମ୍ପର୍କ କେତେ ନିଷ୍ଠୁର ହୋଇ ପାରନ୍ତି ତାହା ଏହି ଘଟଣାରୁ ପ୍ରମାଣିତ ହେଉଛି। ମିଳିଥିବା ସୂଚନା ଅନୁସାରେ, ଝାରସୁଗୁଡ଼ା ଜିଲା ବେଲପାହାଡର ସ୍ବାମୀ ପରିତ୍ୟକ୍ତା ମହିଳା ଇନ୍ଦିରା ପୂର୍ବରୁ ଠକ୍କରବାପା ଆଶ୍ରମରେ କାମ ପରି ପେଟ ପୋଷୁଥିଲେ। ବୟସ ବଢିବା ସହ ସେ କାମ କରିବାରେ ଅସମର୍ଥ ହେଲେ। ହେଲେ ସ୍ବାମୀ ଅନ୍ୟ ଜଣେ ମହିଳାଙ୍କୁ ବିବାହ କରିଥିବାରୁ ଇନ୍ଦିରାଙ୍କ ପାଇଁ ପୁଅ ପାଖକୁ ଯିବା ହିଁ ଏକମାତ୍ର ରାସ୍ତା ଥିଲା। କିନ୍ତୁ ପୁଅ ବିବାହ କରି ନ ଥିବା ଓ ବିବାହ ପରେ ମା'କୁ ନେଇଯିବା କହି ସ୍ବାଭିମାନ ଗୃହର ମୁଖ୍ୟ ଆନନ୍ଦିନୀ ପାଢୀଙ୍କୁ ଅନୁରୋଧ କରିଥିଲେ। ସେଥିପାଇଁ ବୃଦ୍ଧାଙ୍କୁ ଚଳିତବର୍ଷ ଫେବୃୟାରୀ ୨୫ ତାରିଖରେ ସ୍ବାଭିମାନ ଗୃହରେ ରଖାଯାଇଥିଲା। କ୍ରମେ ପୁଅ ବିବାହ କରିଥିଲେ ମଧ୍ୟ ମା'କୁ ନିଜ ପାଖକୁ ନେବା ପାଇଁ ଇଚ୍ଛା ପ୍ରକାଶ କରି ନ ଥିଲେ। ଶେଷରେ ନଭେମ୍ବର ୩୦ ତାରିଖରେ ଇନ୍ଦିରାଙ୍କୁ ଚିକିତ୍ସା କରିବାକୁ କହି ପୁଅ ତାଙ୍କୁ ସ୍ବାଭିମାନ ଗୃହରୁ ନେଇଥିଲେ। ହେଲେ ରବିବାର ଇନ୍ଦିରାଙ୍କୁ ଏକ ବାତିଲ ହୋଇଥିବା ପାସେଞ୍ଜର ଟ୍ରେନ୍ ବଗିରୁ ଉଦ୍ଧାର କରାଯାଇଥିଲା। ଷ୍ଟେଶନ ମ୍ୟାନେଜର ଟି. ନାଏକଙ୍କଠାରୁ ଖବର ପାଇ ସ୍ବାଭିମାନ ଗୃହର ମୁଖ୍ୟ ପାଢୀ ଇନ୍ଦିରାଙ୍କ ପୁଅକୁ ଯୋଗାଯୋଗ କରିଥିଲେ। କିନ୍ତୁ ପୁଅ କହିଲେ, ମା'କୁ ଚିକିତ୍ସା ପାଇଁ ଭଉଣୀ ପାଖରେ ଛାଡିଥିଲି। ସେ ଏପରି କରିଥାଇପାରେ। ବର୍ତ୍ତମାନ ପୁଅ ମଧ୍ୟ ମା'କୁ ନେବାପାଇଁ ମନା କରି ଦେଇଥିବା ପାଢୀ କହିଛନ୍ତି। ଏ ବାବଦରେ ଡାକ୍ତରଖାନା ପକ୍ଷରୁ ଝାରସୁଗୁଡ଼ା ଟାଉନଥାନାକୁ ଅବଗତ କରାଯାଇଛି। ଅନ୍ୟପକ୍ଷରେ ବେଲପାହାଡ ପୋଲିସ ସହ କଥାବାର୍ତ୍ତା କରି ରାସ୍ତା ବାହାର କରିବାକୁ କହିଛନ୍ତି ସ୍ବାଭିମାନ ଗୃହର ମୁଖ୍ୟ ଆନନ୍ଦିନୀ ପାଢୀ।\nପଶ୍ଚିମ ଓଡିଶାରେ ହାଇକୋର୍ଟର ସ୍ଥାୟୀ ବେଞ୍ଚ ପ୍ରତିଷ୍ଠା ପ୍ରସଙ୍ଗଃ ଓକିଲଙ୍କ ଆନ୍ଦୋଳନ, କୋର୍ଟ ବନ୍ଦ\nସୋନପୁର,୨୦।୧୧(ନି.ପ୍ର.): ପଶ୍ଚିମ ଓଡିଶାରେ ହାଇକୋର୍ଟର ସ୍ଥାୟୀ ବେଞ୍ଚ ପ୍ରତିଷ୍ଠା ଦାବିରେ ଚାଲିଥିବା ଆନ୍ଦୋଳନ ଜୋର ଧରିଛି। ଆଇନଜୀବୀମାନେ ଆନ୍ଦୋଳନକୁ ଜୋରଦାର କରିଛନ୍ତି। ପଶ୍ଚିମ ଓଡିଶା ଓକିଲ ସଂଘ ସମୂହ କେନ୍ଦ୍ରୀୟ କ୍ରିୟାନୁଷ୍ଠାନ କମିଟି(ସିଏସି) ପକ୍ଷରୁ ନିଆଯାଇଥିବା ନିଷ୍ପତ୍ତି ଅନୁଯାୟୀ ଓକିଲମାନେ କାର୍ଯ୍ୟବନ୍ଦ ଆନ୍ଦୋଳନ ଜାରି ରଖିଛନ୍ତି ।\nମିଳିତ ଚଢାଉଃ ୧ ଏକର ଜଙ୍ଗଲ ଜମିରୁ ଗଞ୍ଜେଇ ଗଛ ନଷ୍ଟ\nଦେବଗଡ଼,୨୦।୧୧ (ସ୍ବ.ପ୍ର.)- ଦେବଗଡ଼ ପୋଲିସ, ବନ ବିଭାଗ, ରାଜସ୍ବ ଓ ଅବକାରୀ ବିଭାଗ ପକ୍ଷରୁ ମିଳିତ ଭାବେ ଚଢାଉ କରାଯାଇଥିଲା। ଚଢାଉ ବେଳେ ଅଧିକାରୀମାନେ ଦେବଗଡ଼ ଜିଲା ରିଆମାଳ ଥାନା ଅଧୀନ କଂସର ଫାଣ୍ଡି ଦେବଗଡ଼ ଫରେଷ୍ଟ ରେଞ୍ଜ ଅନ୍ତର୍ଗତ ତୁରାଙ୍ଗ ଜଙ୍ଗଲରେ ୧ ଏକର ଜମିରେ ବେଆଇନ ଭାବେ ଚାଷ ହୋଇଥିବା ଗଞ୍ଜେଇ ଗଛ କାଟି ପୋଡି ନଷ୍ଟ କରାଯାଇଥିବା ଜଣାପଡିଛି।
